stanford-oval/wikipedia huggingface dataset:
מייקל סטוארט בראון

| --- | --- |

 לידה:  13 באפריל 1941 (בן 83) ברוקלין, ארצות הברית 
 ענף מדעי:  גנטיקה, ביוכימיה 
 מקום לימודים:  בית הספר לרפואה ע"ש פרלמן באוניברסיטת פנסילבניה (1966)  תיכון צ'לטנהם 
 מוסדות:  מערכת האוניברסיטאות של טקסס (1971)  המרכז האוניברסיטאי הדרום-מערבי לרפואה של טקסס (1977)  המרכז האוניברסיטאי הדרום-מערבי לרפואה של טקסס (1976–1977)  המרכז האוניברסיטאי הדרום-מערבי לרפואה של טקסס (1985)  המרכז האוניברסיטאי הדרום-מערבי לרפואה של טקסס (1989)  המרכז האוניברסיטאי הדרום-מערבי לרפואה של טקסס (1974–1976) 
 פרסים והוקרה:  פרס אלברט לסקר למחקר רפואי בסיסי (1985)  פרס ריצ'רד לונסברי (1979)  הרצאת קית' ר' פורטר (1987)  חבר זר של החברה המלכותית (20 ביוני 1991)  פרס קרן וורן אלפרט (1999)  מדליית ג'ורג' מ. קובר (2002)  פרס ויליאם אלן (1985)  פרס לואיזה גרוס הורביץ (1984)  פרס נובל לפיזיולוגיה או לרפואה (1985)  פרס המרכז הרפואי אלבני (2003)  פרס קרן גיירדנר הבינלאומי (1981)  המדליה הלאומית למדעים (1988)  פרס פייזר בכימיית אנזימים (1976)  פרס היינריך וילנד (1974) 
 אתר רשמי
 
מייקל סטוארט בראון (באנגלית: Michael Stuart Brown; נולד ב-13 באפריל 1941 בברוקלין, ניו יורק) הוא גנטיקאי וביוכימאי יהודי-אמריקאי, זוכה פרס נובל לפיזיולוגיה ורפואה לשנת 1985, יחד עם ג'וזף גולדשטיין על תיאור מנגנון ויסות מטבוליזם הכולסטרול.
קורות חיים

מייקל בראון סיים בשנת 1962 תואר בוגר באוניברסיטת פנסילבניה ובשנת 1966 קיבל תואר דוקטור לרפואה מבית הספר לרפואה באותו המוסד. הוא עבר לעבוד במרכז למדעי הבריאות של אוניברסיטת טקסס יחד עם עמיתו, ג'וזף גולדשטיין. יחד חקרו את מטבוליזם הכולסטרול בגוף האדם וגילו כי בתאי אדם קיימים קולטנים לליפופרוטאין בעל צפיפות נמוכה (LDL) הקולטים כולסטרול מתוך זרם הדם. חוסר בקולטנים ל-LDL הוא הגורם למחלה הגנטית היפרכולסטרולמיה משפחית, החושפת את הלוקים בה לשורת מחלות הנגרמות מרמת כולסטרול גבוהה. בנוסף להסברים שסיפקו גולשטיין ובראון באשר לגורם העומד מאחורי התחלואה הקיימת באוכלוסיית אנשים להם רמות גבוהות של כולסטרול, כמו למשל מחלת לב כלילית, מחקריהם חשפו את חשיבותו של היבט יסודי בביולוגיה של התא ספיגת מולקולות לתוך התא בתיווך קולטנים.
בנוסף לתרומתם הגדולה להבנתו את אופן פעולת התאים בגוף, תגליותיהם של גולדשטיין ובראון הובילו לפיתוח תרופות סטטיניות, תרופות המורידות את רמת הכולסטרול שבהן משתמשים היום מיליוני בני אדם בעולם והמשפרת את איכות חייהם. תרופות אלה עשויות להוריד באופן משמעותי את מספר מקרי המוות כתוצאה ממחלות הלב הכליליות ושבץ מוחי, בעתיד הקרוב.
כהערכה לתגליותיו פורצות הדרך הוענקה לבראון, בשנת 1988, יחד עם עמיתו גולדשטיין, המדליה הלאומית למדעים של ארצות הברית. בשנות התשעים פרסמו בראון וגולדשטיין יחד עם עמיתי מחקר נוספים תיאור מורכב ביותר שבאמצעותו תאי הגוף מווסתים את רמות השומן והכולסטרול לנוכח תנאים סביבתיים משתנים.
אף ששמו של בראון מוזכר לעיתים קרובות כמועמד למשרות ניהוליות בכירות ברמה הלאומית בארצות הברית, הוא מעדיף להמשיך ולעסוק במחקר יחד עם עמיתו גולדשטיין. יחד הם מובילים צוות מחקר ובו כ-12 דוקטורנטים ופוסט-דוקטורנטים. בראון וגולדשטיין הם מן החוקרים המאוזכרים ביותר בספרות המקצועית בתחומם.
מסגרות לטיפול ושיקום לנכים

מסגרות טיפול ושיקום לנכים הן מסגרות פעילות שנועדו לאפשר שיקום לאנשים עם נכות, בניסיון להחזרתם ככל האפשר לרמה מקסימלית של תפקוד, לאפשר להם אוטונומיה מסוימת ולהכינם לקראת השמה במקומות תעסוקה.
מטרתה של מסגרת השיקום היא לסייע לאדם באמצעות טיפולים פיזיים, טיפולים נפשיים, טיפולי רווחה, מציאת עבודה, מלגות שונות ללימודים, קצבאות הניתנות לנכים ועוד. ניתן לסווגם לשלושה סוגים של שיטות סיוע: אמצעים פיזיים (תרגילים ותנוחות שונות), מכשירי עזר מכניים, וטיפול פסיכו-חברתי.
בישראל זכאי כל אדם עם נכות לזכויות שונות על פי חוק, בתנאי שהוא משלם דמי ביטוח לאומי. מטרת זכויות אלו לשפר את איכות ורמת החיים של הנכה. לאחר שהמוסד לביטוח לאומי מכיר במגבלת האדם, נבדק אם אכן נכותו פוגמת ביכולתו לפרנס את עצמו ולקיים שגרת חיים יומיומית, ובאמצעות מבחנים שונים הנערכים על ידי המוסד נקבעים אחוזי נכות, אשר מקנים זכויות שונות. אדם בדרגת נכות של 20% ומעלה זכאי לסיוע בשיקום ואבחון מקצועי.
מטרתו של חוק שוויון זכויות לאנשים עם מוגבלות בישראל היא שילובם של נכים בעבודה והענקת העדפה מתקנת לנכים. חוק נוסף שנחקק למען הנכים הוא החוק למען נגישות הנכה בישראל, על פיו כל מבנה ציבורי חייב לכלול אמצעי גישה לנכים.
אדם עם נכות בישראל זכאי לזכויות רבות בהתאם למצבו: תו חנייה לנכה לשם הניידות והנוחות, הקלות בתשלומי ארנונה, פטור ממס הכנסה, הנחה לתשלום בתחבורה ציבורית, זכויות מול כל גוף ממשלתי, הנחות שונות בכל משרד ממשלה, אגרות לימוד, קבלת סיוע בניידות, חברות סיעוד, מרכזי מגורים לשם עזרה במגורים עצמאיים והטבות וזכויות אחרות.
קיימות פעילויות פנאי מגוונות לנכים, כגון חוגי ריקוד, ספורט נכים ועוד. ארגונים ועמותות רבים מקיימים פעילויות אתגריות עבור נכים ומאפשרים להם להתבטא דרך אמנות, מוזיקה ועוד.
לקריאה נוספת

רימרמן, א. 1986. "ליקוי, נכות ומוגבלות: דילמות והבהרות מושגיות". חינוך מיוחד ושיקום, 1, עמ' 25-32.
הערות שוליים

↑  יחזקאל טלר, 2001, "מי ישקם את השיקום? מדיניות השיקום בארצות הברית ובישראל על רקע התפתחות היסטורית". ביטחון סוציאלי, 61
↑  גמליאל, 1985
↑  פלדמן, 2007
מייקל סומס

מייקל סומס ומרגוט פונטיין, מגזין לאמנויוה תיאטרון, 1957
מייקל ג'ורג' סומס (באנגלית: Michael George Somes;‏ 28 בספטמבר 1917 - 18 בנובמבר 1994) היה רקדן בלט אנגלי. הוא היה רקדן ראשי של הבלט המלכותי, לונדון, ובן-זוג תדיר של מרגוט פונטיין.
ביוגרפיה

סומס נולד בהורסלי, גלוסטרשייר, אנגליה. ב-1934
קיבל את המלגה הראשונה שניתנה לרקדן גבר מן הבלט המלכותי (שנודע אז בשם בלט ויק-ולס). ב-1938, יצר עם מרגוט פונטיין את התפקידים הראשיים לבלט "הורוסקופ" של פרדריק אשטון/קונסטן לאמבר, שאחריו תואר במילים "הרקדן הבריטי המעולה ביותר בפוטנציה במחצית הראשונה של המאה". הוא רקד לראשונה תפקידים ב-24 בלטים שרשאון יצר להם את הכוריאוגרפיה בשביך הלהקה, והיה הרקדן הראשי של הלהקה מ-1951 עד שהגיע רודולף נורייב ב-1962. מאז ואילך, הופיע סומס בתפקידי אופי, שהזכור ביותר בהם הוא לורד קפולט ב"רומיאו ויוליה" של מקמילן. סומס היה משנה למנהל הלהקה פרדריק אשטון בשנים 1963–1970.
סומס הופיע בתוכנית של אדן סאליבן בשנת 1954, ובגרסאות טלוויזיה של אגם הברבורים (1964), היפהפייה הנרדמת (1955) ומפצח האגוזים (1958), כמו גם בגרסה קולנועית של רומיאו ויוליה (1966). בכל שלוש ההפקות כיכבה מרגוט פונטיין.
בשנת 1959 עוטר סומס בתואר אביר מסדר האימפריה הבריטית (CBE). הוא נשא לאישה את הבלרינה אנטואנט סיבלי, שהייתה בת-זוגו בהפקות בלט רבות, אבל הם התגרשו והוא נישא בשנית לרקדנית הבלט ונדי אליס.
סומס מת בלונדון מגידול במוח, בשנת 1994.
הערות שוליים

↑  Ballet magazine, 1938 מגזין בלט מאי 1938
↑  ארכיב בלט 1938 17 בספטמבר 1008
| --- | --- |
בקרת זהויות :  NLI: 987012502657305171  BIBSYS: 5002430  BnF: cb16576070x (data)  ISNI: 0000 0000 5229 3141  LCCN: nr96010284  NTA: 202249948  SNAC: w6bp26wq  VIAF: 9742014   WorldCat (עם VIAF): 9742014
מסגרות (אלבום)

מִסְגָּרוֹת הוא אלבום הבכורה של המוזיקאי והזמר דני רובס. האלבום יצא בדצמבר 1983, כשל במכירות עם צאתו וצבר קהל מאזינים אט-אט, בעיקר בזכות שילוב השירים מהאלבום בהופעותיו של רובס, שהפך לזמר פופולרי בסוף שנות השמונים. השיר "דבר לא קרה" זכה להצלחה גדולה במצעד הפזמונים, אך פרט לשיר זה ולשיר "אני בא הביתה מהלילה", לא הושמעו שירי התקליט ברדיו, למרות העיבודים וההפקה המוזיקלית של מתי כספי ולמרות השתתפותם של נגנים בכירים בהקלטות.
רק בתחילת 2008, כעבור 25 שנה, הגיע למעמד אלבום זהב.
קטע הנושא של האלבום, מסגרות, הוא קטע אינסטרומנטלי, שפותח וסוגר את היצירה.
שירי האלבום

כל השירים נכתבו והולחנו על ידי דני רובס.
| מס' | שם | משך |
| --- | --- | --- |
| 1. | מסגרות  | 01:01 |
| 2. | הכי קרוב שאתה מגיע  | 03:34 |
| 3. | את קטפת אותי (בהשתתפות הזמרת תמי קצין)  | 02:49 |
| 4. | ריח בית-קפה  | 04:30 |
| 5. | אני בא הביתה מהלילה  | 04:47 |
| 6. | אל תכעסי עלי  | 03:30 |
| 7. | דבר לא קרה  | 04:38 |
| 8. | קצף נמוג של ים  | 04:06 |
| 9. | בואי  | 03:12 |
| 10. | כמה את יפה  | 04:55 |
| 11. | מסגרות  | 02:36 |
| משך כולל: | משך כולל: | 41:38 |
נגנים

דני רובס - גיטרה אקוסטית, גיטרה 12 מיתרים, כל המילים והלחנים
מתי כספי - פסנתר חשמלי, קלרינט, מפוחית, בס, סינטיסייזר פרופט 5, תופים כלי הקשה, עיבוד והפקה מוזיקלית
אלון הלל - תופים וכלי הקשה
שם טוב לוי - חליל
חיים רומנו - גיטרה חשמלית
פטר ורטהיימר, איתמר ארגוב, אברהם פלדר, מורטון קם, מאיר שפייזר, מיקי דור, קאופמן ודני מוסקו - כלי נשיפה
דריו מלכי - תכנות פרופט 5
נתן כהן, עירית בולקא - קולות
טל ברגמן - כלי הקשה
דורית לנץ - הפקה
חיים קחטן - פסנתר חשמלי
התזמורת הפילהרמונית הישראלית - כלי מיתר
הערות שוליים

↑  שני פישר‏, זהב ופלטינה לדני רובס, באתר וואלה, 6 באפריל 2008
| --- | --- |
בקרת זהויות :  MusicBrainz release group: f94677d5-e9db-4490-8f74-12e9659cde6e
מייקל סוקולובסקי

| --- | --- |

סוקולובסקי בשנת 2013
 לידה:  11 בדצמבר 1992 (בן 31) ורשה, פולין
 עמדה:  סמול פורוורד
 גובה:  1.96
 דראפט:  לא נבחר, 2014
 קבוצות כשחקן
 2011–2014   2014–2018   2018–2019   2019–2020   2020   2020–2021   2021:  אנוויל ולוצלאבק   רוסה ראדום   ז'לונה גורה   אנוויל ולוצלאבק   לגיה ורשה   יוניברסו טרוויזו באסקט   הפועל חולון
 הישגים כשחקן
 הסופר קאפ הפולני (2016)   הגביע הפולני (2016, 2019)
מיכאל סוקולובסקי (בפולנית: Michał Sokołowski; נולד ב-11 בדצמבר 1992) הוא כדורסלן אמריקאי, המשחק בעמדת הסמול פורוורד בהפועל חולון.
קריירה

את קריירת הבוגרים שלו החל סוקולובסקי בשנת 2011, כששיחק באנוויל ולוצלאבק הפולנית. הוא שיחק במועדון שלוש שנים, עד שבשנת 2014 חתם ברוסה ראדום. הוא זכה פעמיים בתואר שחקן ההגנה של העונה בעונות 2015/2016 ו-2016/2017, ולשחקן הפולני של העונה בעונת 2017/2018.
בשנת 2018 הוא חתם בז'לונה גורה, כשגם שם הוא נבחר לשחקן הפולני של העונה.
ביולי 2019, חזר סוקולובסקי לאנוויל ולוצלאבק. הוא העמיד שם 5.3 נקודות ו-3.3 ריבאונדים בממוצע למשחק.
ב-24 באוגוסט 2020, הוא חתם בלגיה ורשה. בקבוצה הוא העמיד ממוצעים של 12.2 נקודות, 6 ריבאונדים ו-4.7 אסיסטים ב-9 משחקים.
ב-16 באוקטובר 2020, זמן קצר לאחר תחילת העונה, הוא חתם ביוניברסו טרוויזו באסקט מהליגה האיטלקית.
ב-20 במאי 2021, חתם סוקולובסקי עד תום העונה בהפועל חולון לאחר שחלק מזריה עזבו בזמן מבצע שומר החומות.
הערות שוליים

↑  עמרי מנהיים, ‏מגי נפרד מהפועל חולון: "אני אחד משלכם", באתר ערוץ הספורט, 20 במאי 2021
מנואל לוקאטלי

מנואל לוקאטלי (באיטלקית: Manuel Locatelli; נולד ב-8 בינואר 1998 בלקו שבאיטליה) הוא כדורגלן איטלקי, המשחק בעמדת הקשר בקבוצת יובנטוס מהסרייה א' ובנבחרת איטליה.
קריירת מועדונים > מילאן

לוקאטלי גדל במחלקות הנוער של אטאלנטה ושל מילאן מהסרייה א'.
ב-21 באפריל 2016 ערך לוקאטלי את הופעת הבכורה שלו בסרייה א' במדי מילאן, כשנכנס כמחליף בדקה ה-87 בתיקו 0-0 נגד קארפי. ב-2 באוקטובר 2016 הבקיע לוקאטלי את שער הבכורה שלו במועדון, בניצחון 0–4 על ססואולו. בסך הכל ערך לוקאטלי 48 הופעות ליגה במדי מילאן, בהן הבקיע שני שערים.
קריירת מועדונים > ססואולו

בקיץ 2018 הושאל לוקאטלי לססואולו מהסרייה א'.
ב-26 באוגוסט 2018 ערך לוקאטלי את הופעת הבכורה שלו במועדון, בתיקו 2-2 נגד קליארי בליגה. בעונת ההשאלה ערך לוקאטלי 29 הופעות ליגה והבקיע שני שערים, ובתום העונה חתם בקביעות במועדון.
לוקאטלי עזב את ססואולו בקיץ 2021 לאחר שרשם במדיה 99 הופעות, כבש 7 שערים והוסיף 11 בישולים.
יובנטוס

ב - 18 באוגוסט 2021 הודיעה יובנטוס על החתמתו של לוקאטלי עד 2026 כאשר השנתיים הראשונות הן בהשאלה מססואולו. ב-26 בספטמבר כבש שער בכורה בניצחון 2–3 על סמפדוריה.
קריירה בינלאומית

ב-7 בספטמבר 2020 ערך לוקאטלי את הופעת הבכורה שלו בנבחרת איטליה, בניצחון 0–1 על נבחרת הולנד במסגרת ליגת האומות 2020/2021. ב-28 במרץ 2021 הבקיע לוקאטלי את שער הבכורה שלו בנבחרת איטליה, בניצחון 0–2 על נבחרת בולגריה במסגרת מוקדמות מונדיאל 2022.
לוקאטלי נכלל בסגל נבחרת איטליה לטורניר יורו 2020. במחזור השני של שלב הבתים של הטורניר הבקיע לוקאטלי שני שערים בניצחון 0–2 על נבחרת שווייץ.
תארים

הסופר קאפ האיטלקי: 2016
הגביע האיטלקי: 2023/2024
אליפות אירופה: יורו 2020
הערות שוליים

| נבחרת איטליה – יורו 2020 (אלופת אירופה) |
| --- | --- | --- |
|  1 סיריגו •  2 די לורנצו •  3 קייליני •  4 ספינאצולה •  5 לוקאטלי •  6 וראטי •  7 פלגריני •  8 ז'ורז'יניו •  9 בלוטי •  10 אינסינייה •   11 ברארדי •  12 פסינה • 13 אמרסון •  14 קייזה • 15 אצ'רבי • 16 כריסטנטה • 17 אימובילה • 18 בארלה • 19 בונוצ'י • 20 ברנרדסקי • 21 דונארומה • 22 רספאדורי • 23 בסטוני • 24 פלורנצי • 25 טולוי • 26 מרט • מאמן: מאנצ'יני |  1 סיריגו •  2 די לורנצו •  3 קייליני •  4 ספינאצולה •  5 לוקאטלי •  6 וראטי •  7 פלגריני •  8 ז'ורז'יניו •  9 בלוטי •  10 אינסינייה •   11 ברארדי •  12 פסינה • 13 אמרסון •  14 קייזה • 15 אצ'רבי • 16 כריסטנטה • 17 אימובילה • 18 בארלה • 19 בונוצ'י • 20 ברנרדסקי • 21 דונארומה • 22 רספאדורי • 23 בסטוני • 24 פלורנצי • 25 טולוי • 26 מרט • מאמן: מאנצ'יני | איטליה |
מנזר הגברים

| --- | --- |

 מידע כללי
 סוג:  מנזר 
 מיקום:  קן 
 מדינה:  צרפת 
 הקמה ובנייה
 תקופת הבנייה:  ?–1059
 תאריך פתיחה רשמי:  1059 
 חומרי בנייה:  אבן קן 
 סגנון אדריכלי:  אדריכלות רומנסקית 
 קואורדינטות:  49°10′54″N 0°22′22″W﻿ / ﻿49.181666666667°N 0.37277777777778°W﻿ / 49.181666666667; -0.37277777777778
 he
 
מנזר הגברים
בתוך המנזר
מנזר הגברים (בצרפתית: Abbaye aux Hommes) היא כנסייה במנזר שנמצא בעיר הצרפתית קן בנורמנדי. המנזר נחשב, יחד עם מנזר הנשים, לאחד המבנים הבולטים בנורמנדי. המנזר מקושר לסטפנוס הקדוש ולמסדר הבנדיקטי. בשלב מסוים הארכיבישוף מקנטרברי היה אב המנזר.
בניית המנזרים

בנית המנזר נעשתה מאבן מקומית במהלך המאה ה-11 ונמשכה במשך עשרות שנים. המנזרים התחרו ביניהם ולמעשה היוו מקשה ארכיטקטונית אחת. ונחשבו לחלוצים של המבנים הגותיים. במאה ה-11 נוסף אפסיס רומנסקי. ובמאה ה-13 נוספו תשעה מגדלים וצריחים. מה שאפיין את הבניין זה הצלעות המעגולות והקמרונות המחודדים. כתוצאה מהמלחמות הרבות ועלית הקלויניסטים המגדל האמצעי נהרס ולא חודש.
העברת המנזרים לצרפת

שני המנזרים נתרמו לצרפת על ידי ויליאם הכובש ואשתו מתילדה מפלאנדריה כעונש שהוטל על ידי האפיפיור עקב נישואיהם. גם ויליאם וגם אשתו נקברו בו. ויליאם במנזר הגברים ואשתו במנזר הנשים. הקבר של ויליאם עשוי משיש שחור נהרס על ידי הקלויניסטים במאה ה-16 ועצמותיו של המלך פוזרו.
המנזר לאחר המהפכה

לאחר המהפכה הצרפתית דוכא המנזר הבנדיקטי והפך לכנסיית הקהילה. בהמשך הוסב המבנה לבית ספר יוקרתי. במהלך מלחמת העולם השנייה מצאו התושבים המקומיים מקלט במבנה. כדי להגן על עצמם שמו סדין עם סמל של הצלב האדום שנעשה בדם כדי להראות שמדובר במבנה השייך לבית חולים.
מאוריציו דמילנו

מאוריציו דמילנו (באנגלית: Maurizio Damilano; נולד ב-6 באפריל 1957) הוא אתלט עבר איטלקי. הוא אלוף אולימפי בעל 3 מדליות מהן 1 זהב, פעמיים ברציפות אלוף עולם (רומא 1987 וטוקיו 1991), סגן אלוף אירופה (שטוטגרט 1986) בהליכה ל-20 ק"מ ושיאן העולם הנוכחי בהליכה ל-30 ק"מ (2012).
ביוגרפיה

דמילנו נולד בסקרנפיג'י נפת קונאו שבצפון איטליה, 45 ק"מ מטורינו. ביחד עם אחיו התאום, ג'ורג'ו, אף הוא אתלט אולימפי (מקום 11 ב-20 ק"מ הליכה במוסקבה 1980) התאמנו בהליכה תחרותית בהדרכת אחיהם הבכור סנדרו.
באליפות אירופה באתלטיקה שנערכה בפראג, צ'כוסלובקיה בשנת 1978 סיים דמילנו במקום שישי ב-20 ק"מ הליכה בתוצאה של 1:24:57.5 שעות.
ביוגרפיה > אלוף אולימפי

באולימפיאדת מוסקבה (1980) זכה דמילנו במדליית זהב ב-20 ק"מ הליכה בשיא אולימפי חדש של 1:23:35.5 שעות, לפני פיוטר פוצ'ינצוק מברית המועצות (1:25:45.4 שעות) ורולנד וייזר ממזרח גרמניה (1:25:58.2 שעות).
באוניברסיאדה שנערכה בבוקרשט, רומניה בשנת 1981 זכה דמלינו במדליית זהב ב-20 ק"מ הליכה בתוצאה של 1:26:47 שעות.
באוניברסיאדה שנערכה באדמונטון, קנדה בשנת 1983 זכה דמלינו במדליית כסף ב-20 ק"מ הליכה בתוצאה של 1:24:21 שעות. באליפות העולם הראשונה באתלטיקה שנערכה בהלסינקי, פינלנד באוגוסט אותה שנה הוא סיים במקום שביעי ב-20 ק"מ הליכה בתוצאה של 1:21:57 שעות.
באולימפיאדת לוס אנג'לס (1984) זכה דמילנו במדליית ארד ב-20 ק"מ הליכה בתוצאה של 1:23:26 שעות, אחרי צמד הלכים ממקסיקו ארנסטו קנטו (1:23:13 שעות) וראול גונסאלס (1:23:20 שעות) ולא הצליח להגן על תוארו. נוסף לכך, הוא השתתף ב-50 ק"מ הליכה, אך לא סיים את התחרות.
באליפות אירופה באתלטיקה שנערכה בשטוטגרט, מערב גרמניה בשנת 1986 זכה דמילנו במדליית כסף ב-20 ק"מ הליכה בתוצאה של 1:21.17 שעות, שתי שניות אחרי שיאן העולם יוזף פריבילינץ מצ'כוסלובקיה (1:21.15 שעות) ולפני מיגל אנחל פריטו מספרד (1:21.36 שעות).
ביוגרפיה > אלוף עולם

באליפות העולם באתלטיקה שנערכה ברומא, איטליה בשנת 1987 זכה דמילנו במדליית זהב ב-20 ק"מ הליכה בתוצאה של 1:20:45 שעות, לפני יוזף פריבילינץ (1:21:07 שעות) וחוסה מרין מספרד (1:21:24 שעות).
באולימפיאדת סיאול (1988) זכה דמילנו במדליית ארד ב-20 ק"מ הליכה בתוצאה של 1:20:14 שעות, אחרי יוזף פריבילינץ (1:19:57 שעות) ורונלד וייגל ממזרח גרמניה (1:20:00 שעות).
באליפות העולם באתלטיקה שנערכה בטוקיו, יפן בשנת 1991 זכה דמלינו במדליית זהב בשיא תחרות חדש של 1:19:37 שעות, לפני ההלכים מברית המועצות מיכאיל שצ'ניקוב (1:19:46 שעות) ויבגני מיסיוליה (1:20:22 שעות).
באולימפיאדת ברצלונה (1992) סיים דמילנו במקום רביעי ב-20 ק"מ הליכה בתוצאה של 1:23:39 שעות.
ביוגרפיה > שיאן עולם

בתחרות שנערכה בקונאו ב-3 באוקטובר 1992 קבע דמילנו ב-30 ק"מ הליכה שיא עולם חדש של 2:01:44.1 שעות (הנוכחי 2012).
שיאים אישיים

20 ק"מ הליכה: 1:18:54 שעות (1992)
30 ק"מ הליכה: 2:01:44.1 שעות (3 באוקטובר 1992) שיא עולם
50 ק"מ הליכה: 3:46:51 שעות (1990)
תארים והישגים

בסך הכל קבע דמילנו 9 שיאי עולם בתחרויות הליכה שונות. הוא זכה ב-20 תוארי אליפות איטליה (6 פעמים ב-10 ק"מ הליכה, פעם אחת ב-15 ק"מ הליכה, 9 פעמים ב-20 ק"מ הליכה, 3 פעמים ב-50 ק"מ הליכה ופעם אחת ב-5 ק"מ הליכה באולם).
מיריאנה ספוליאריץ' אגר

מיריאנה ספוליאריץ' אגר (בקרואטית: Mirjana Spoljaric Egger; נולדה ב–1972) היא דיפלומטית שווייצרית-קרואטית, המכהנת כנשיאת הוועד הבין-לאומי של הצלב האדום החל מ-1 באוקטובר 2022, והיא האשה הראשונה בתפקיד זה.
מיהאי בורוש

| --- | --- |

 לידה:  30 בדצמבר 1877 צלדמלק, הונגריה 
 פטירה:  8 בינואר 1945 (בגיל 67) 
 שם לידה:  Weiner Miksa 
 מדינה:  ממלכת הונגריה 
 מקום לימודים:  האוניברסיטה לטכנולוגיה ולכלכלה של בודפשט 
 
מיהאי בורוש (במקור מיקשה ויינר, (בהונגרית: Boross Mihály;‏ צלדמלק, 30 בדצמבר 1877 – ? 8 בינואר 1945)  היה סופר, עיתונאי, תסריטאי, אסתטיקאי יהודי-הונגרי, מהנדס ראשי ברכבות הונגריה (מ.א.ב), מפקח רכבות הונגריה, אסטרולוגי, מבקר אמנות ותיאטרון של העיתון "אשטי קוריר".
קורות חייו

מיקשה ויינר (ויינר עד 1876) נולד במשפחה יהודית כבנם של החזן שאלאמון ויינר ושל ננט קליין. הוא השלים את לימודיו בבודפשט, קיבל תואר מהנדס באוניברסיטת יוזף ב-1903 (שמה היום אוניברסיטת בודפשט לטכנולוגיה ולכלכלה), תחת השם מיקשה בורוש ולאחר מכן עבד כמה שנים כמהנדס באזורי הכפר ועיירות השדה. לאחר סיום בחינות הבגרות ב-1896, הוא כבר עבד כעיתונאי, ומ-1897 עבד ב"בודפשטי נפלו". כל עבודת הכתיבה שלו הייתה קשורה לבמה. בתקופה זו הוא כבר ניסה לכתוב דרמות, סיים לימודי תיאטרון כבמאי, צבר ידע ממקור ראשון בציוד הטכני של הבמה והעלאת הדרמות כעובד במה וסטטיסט (ניצב). ניסיון מחקרים אלה בני הכמעט שנתיים השפיעה לטובה על יצירותיו המאוחרות, שערכן העיקרי, מלבד כל שאר התכונות, הוא צבע. מאמריו ומחקריו על אמנות הבמה מגיעים לנפחים גדולים. הוא כתב את המחזה הראשון שלו, "הפורץ", ב-1903. יצירותיו "עבר", "דיוקנו של הוד מלכותו", "מה-יונג", "עכביש צלבן", "המשורר", "יאנוש" נוצרו בשירות ספרות הדרמה האידאולוגית. הוא כתב רומנים פנטסטיים:
הברבור הכחול
מערת נוח
הברית השלישית
המולדת
הקוקיה
שביתת השכל
סרטים: הגיהנום בסכנה, מפולת שלגים
שירים, סיפורים קצרים ומאמרים וסקירות הקשורים לתיאטרון. הוא היה משתתף ותומך נלהב וחסר אנוכיות בכל התנועות המתעניינות בבמה ובקהילת המשחק ולוחם בלתי נלאה לתנועה שמטרתה ליצור תיאטרון אמנותי הונגרי, וחבר מעודד של כל התופעות החדשות והאמנותיות, תומך בשאיפות צעירות. בביקורות שלו, התפקיד הקטן ביותר, חסר החשיבות ביותר, מזוהה בדיוק כפי שהוא מבחין בפגמים של היצירה האמנותית, כמו גם ביצירה הבימתית הגדולה ביותר ומציין אותם בעדינות הערותיו. משקלם וכבודם של כתביו מתאפיינים בכך שביקורותיו מתקבלות באהבה גם אצל מי שהוא מזכיר בחסרונותיהם. הדרמה הפואטית שלו "המשורר" ב-1929 הוצגה על ידי Uj Szinház (תיאטרון חדש) ב-7 במאי. הוא היה חבר מערכת ב"לקסיקון התיאטרון ההונגרי". בין 1923 לבין 1944, הוא היה מבקר התיאטרון של אשטי קוריר. בלה באלוג ביים סרטים מהתסריטים שכתב. ב-8 בינואר 1945 הוא נהרג מפגיעת כדור של אחד מבריוני מפלגת צלב החץ.
חייו הפרטיים

רעייתו הייתה אירן הודושי (1873–1951), בתם של ברנאט הודושי ושל צציליה מונדשיין, איתה התחתן ב-10 בנובמבר 1910 בטרזווארוש, בודפשט. בנו המאומץ לאסלו בורוש היה עיתונאי.
יצירותיו החשובות ביותר

בחושך. שירים. (בודפשט, 1900)
ממלכת חג הפנטקוסט. "התכשיט." נרטיבים. (בודפשט, 1904)
הטניס. בניית מסלול, טכנולוגיית משחק. (בודפשט, 1910)
הברבור הכחול. 1–2. כרך רוֹמָן. (מהדורה ראשונה–רביעית בודפשט, 1914–1915)
המערה של נח. רוֹמָן. החלק השני של הברבור הכחול. (בודפשט, 1918)
הצוואה השלישית. רומן פנטסטי בשני כרכים. (מהדורה 1–5. בודפשט, 1918)
ספרו של ג'וריו על יצירת הורוסקופים וגורל האדם, המוסבר על בסיס אסטרולוגיה. העמוד הראשון הוא פרי עבודתו של מיהאלי קון. (בודפשט, 1921; מהדורה חדשה 1936)
ההיסטוריה הטבעית, המשמעות וההסבר של החלום. (בודפשט, 1923)
שביתה של הגיון. רג' פנטסטי. עמוד השער הוא פרי עבודתו של הוגו שיבר. (בודפשט, 1929; מהדורה שלישית 1930?)
חצאית הקסם. רוֹמָן. (בודפשט, 1935)
בית קנאלוסי. רומן על קארולי קיספלודי. (סימני ספרות הונגרית. בודפשט, 1938)
ספר החלומות האסטרולוגי של ז'וריו המבוסס על חומר עתיק, תוך שימוש במחקר פסיכולוגי, תיאוריה פרוידיאנית ואיסוף הנתונים העדכניים ביותר. (בודפשט, 1943)
תסריטי הסרט שלו: הגיהנום בסכנה. (1921)
מַפּוֹלֶת שְׁלָגִים. (1922)
המשורר. מחזה. (נכנס: Új Színház, 7 במאי 1929)
הערות שוליים

↑  Az engedélyt tartalmazó BM rendelet száma/évszáma: 56134/1896. Forrás: MNL-OL 30790. mikrofilm 1534. kép 3. karton. Névváltoztatási kimutatások 1896. év 22. oldal 22. sor
↑  "Születési bejegyzése a kiscelli (celldömölki) izraelita hitközség születési akv. 46/1877. folyószáma alatt". נבדק ב-2020-06-22.
↑  Meghalt Boross Mihály (1945. augusztus 14.) Világ, 76. szám
↑  A Magyar Filmlexikon és Új Magyar Életrajzi Lexikon I. szerint halálozási helye Sárbogárd, ami valószínűleg téves adat, Sárbogárdon a másik Boross Mihály (1815–1899) író, újságíró hunyt el. Gulyás műveit összekeverte Boross Mihály (1871–) újságíró műveivel.
↑  "Házasságkötési bejegyzése a Budapest VI. kerületi polgári házassági akv. 1419/1910. folyószáma alatt". נבדק ב-2020-06-22.
מושיקו שטרן

| --- | --- |

 לידה:  1982 (בן 42 בערך) 
 מדינה:  ישראל ישראל
 קישורים חיצוניים
 moshiko.tv
 
משה (מושיקו) שטרן (נולד ב-27 בדצמבר 1982) הוא שדר רדיו, קריין פרסומות, מנחה ותקליטן ישראלי מגיש תוכנית "VIP" ברדיוס 100fm, ו'נפגשים' עם הרב יגאל כהן בערוץ עכשיו 14.
ביוגרפיה

שטרן נולד בבאר שבע למשפחה מקריית גת שם גם גילה את זיקתו לתחום המוזיקה והרדיו והתחיל את דרכו ברדיו הפיראטי.
לשטרן שתי אחיות, הוא נשוי למאיה ואב לחמש בנות ובן.
בעיתונות

בשנת 1992 בהיותו כבן 10 עבר שטרן את בחינות הקבלה ושימש ככתב צעיר בשבועון הילדים "כולנו" לצד סיון רהב-מאיר ואורי גרוס.
ברדיו

בשנת 1996 החל שטרן לשדר תוכנית רדיו קבועה בתחנת רדיו פיראטי בשם "רדיו דור" ששידרה בשנות התשעים המאוחרות באזור הדרום.
בשנת 2003 עבר להתגורר באילת, שם החל לשדר את תוכניתו היומית הראשונה Mo-Show איתה עבר לאזור המרכז לתחנת הרדיו לב המדינה ולאחר מכן לרדיוס 100fm
משנת 2010 משדר שטרן בכל צהריים בין השעות 15:00 ל-17:00 את תוכנית הרדיו היומית "VIP" ברדיוס 100fm . התוכנית זוכה למדרוג גבוה ובה מארח שטרן אמני מוזיקה ובידור ישראלים ובינלאומיים ואף נותן במה ראשונה לאמנים חדשים.
בין האמנים שזכו לבמה בתוכניות של שטרן בתחילת דרכם ניתן למנות את קובי אפללו, נתן גושן, עידן יניב, הראל סקעת, רותם כהן, אליעד נחום בניה ברבי ועוד.
בתוכנית מבצעים האמנים גרסאות מיוחדות לשיריהם וכן גרסאות כיסוי שזוכות למאות אלפי צפיות ברשת תכנית הרדיו * ZE DJ- מושיקו שטרן גרופ, באתר moshiko.tv
בשנת 2021 זכתה התכנית בפרס תוכנית המוזיקה הטובה בישראל מטעם אגודת העיתונאים תל אביב במסגרת כנס העיתונות השנתי של האגודה באילת
בטלוויזיה

שטרן השתתף בתוכנית "בית הספר למוזיקה" בערוץ 2, כחבר בוועדת השופטים.
בשנת 2011 השתתף שטרן בסרטו הדוקומנטרי של שלומי שבת "מודה אני" ששודר בערוץ 2 כאחד ממיסדי שיעור תורה קבוע בו שותפים שחקנים ואמנים ישראלים ביניהם דוד ד'אור, שלמה בר, נתי רביץ וקובי אפללו. בראיון שהעניק בשנת 2012 לערוץ הידברות סיפר שטרן כי הפסיק לעבוד בשבת ובחר באורח חיים דתי יותר עבור משפחתו.
במרץ 2020 החל להפיק יחד עם הרב אהרן לוי את התוכנית הטלוויזיונית "אחד על אחד" המשודרת בערוץ הידברות וביוטיוב, ובה נידונים מגוון נושאים הנוגעים לדת ולחברה הישראלית. באוקטובר 2020 החלו השניים להפיק את תוכנית "אמנים מדברים", בה מתארחים אמנים ישראלים ומדברים על יהדות, אקטואליה ונושאים נוספים. במסגרת התכנית התארחו האמנים נתן גושן, קובי אפללו ועקיבא תורג'מן.
עיסוקים נוספים

שטרן מנהל חברת מוזיקה לאירועים ומשמש כ-DJ בחתונות ואירועים בארץ ובקהילות היהודיות בעולם, מקריין פרסומות לרדיו ולטלוייזיה ומרצה לתחום הרדיו וה-DJ. בין היתר מפיק שטרן מסיבות ואחת לשנה את ה"מושיקולדת" מסיבת יום ההולדת השנתית שלו בה מתארחים ידוענים רבים מתעשיית הבידור והמוזיקה הישראלית.
במסגרת הפרויקט 40 צעירים מבטיחים מתחת לגיל 40 של אתר האינטרנט אייס נבחר מושיקו לאחד מהצעירים המבטיחים לשנת 2021
הערות שוליים

↑  אמנים מדברים, באתר יוטיוב